Errusiar futurismo

Errusiar futurismoa Filippo Marinettiren Manifestu futurista onartu zuten idazle eta artisten mugimendua izan zen. Mugimendu honek abiadura, makinaria, biolentzia, gazteria eta industria erreibindikatzen zuen. Halaber, lehenaldia errefusatuz, modernitatea eta kultura berrikuntza aldarrikatu zuen.

Jatorria 
Moskuko Hylaea taldea () Ukrainako Kherson hirian 1910ean sortu zen. Ekimena David Bourliouk eta bere anaien eskutik heldu zen. Laster beste intelektualek ere zabaldu zuten proposamena: Vassili Kamenski, Velimir Khlebnikov, Aleksei Krutxonykh eta Vladimir Maiakovski. Talde honek eragin handia izan zuen mugimendu berria sortzeko garaian baina Errusian ere baziren antzeko taldeak, esaterako Igor Severianine-k bultzatutako San Petersburgoko Ego-Futurismoa eta Tsentrifuga izenekoa Moskun (haren partaideen artean Boris Pasternak zegoen); antzeko taldeak Kieven, Kharkoven eta Odessan zeuden.
Dena dela, errusiar futurismoaren sorrera 1912ko abenduan kokatu izan da, David Burliuk, Alexei Krutxonykh, Vladimir Maiakovski eta Velimir Khlebnikov artistek Gustu publikoari masailekoa sinatutako manifestua plazaratzearekin bat.

Modernitatea 
Italiarrak bezala, Errusiako futuristak makina modernoen eta hiriko bizitzaren dinamismoarekin, abiadura eta zalapartekin liluratuta zeuden. Haien ideiekin polemika piztu eta aitorpena lortu nahi zuten. Iraganeko artea "izoztutako artea" zen eta errefusatu egiten zuten; Pushkin eta Dostoievski bezalako figurak "modernitatearen marratik itsasora" bultzatu beharko lirateke, haien esanetan. Ez zuten inolako agintaririk aitortzen. Filippo Tommaso Marinetti bera ere, Errusiara 1914an proselitismo egiteko bisita egitera iritsi zenean, errusiar futurista gehienek aurkezpena zapuztu egin zuten, ez ziotela ezer zor esanez.

Zinema 
Errusiako zinema futuristak zine sobietarren mugimendu futuristari egiten dio erreferentzia. Errusiako Futurismoaren Zinema eragin handia izan zuen Italian Futurismoaren (1916-1919) filmek, baina lan horien gehienak galdu egin dira. Mugimendu horren zuzendari eta zinemagileen artean hauek daude: Lev Kulechov, Dziga Vertov, Sergei Eisenstein, Vsevolod Poudovkin eta Aleksandr Dovzhenko.

Futurismoaren margolariak 
 David Burliuk
 Wladimir Burliuk
 Robert Falk
 Natalia Sergeievna Gontxarova
 Pyotr Konchalovsky
 Alexander V. Kuprin
 Nikolai Efimovich Kuznetsov
 Mikhail Larionov
 Aristarkh Lentulov
 Ilya Mashkov
 Mikhail Matyushin
 Adolf Milman
 Alexander Osmerkin
 Lyubov Popova
 Iosif Shkolnik
 Alexander Nikolaevich Volkov

Futurismoaren musikagileak 
 Mikhail Gnessin
 Alexander Goedicke
 Nikolai Kulbin
 Mikhail Matyushin
 Alexander Mosolov

Futurismoaren idazleak 
 Vladimir Maiakovski
 Boris Pasternak
 David Burliuk
 Elena Guro
 Nikolai Nikolaievich Aseev‎
 Leonid Kuzmin
 Georgy Ivanov‎
 Olga Rozanova
 Venedikt Mart‎
 Georgy Ivanov‎
 Leonid Martynov

Erreferentziak

Ikus, gainera 
 Futurismo
 Filippo Tommaso Marinetti

Kanpo estekak 
  Slap in the Face of Public Taste (1912) (Gustu publikoari masailekoa) manifestua, 1912ko abenduaren 15ekoa, David Burliuk, Alexei Krutxonykh, Vladimir Mayakovsky eta Victor Khlebnikov artistena. Errusiar futurismoaren sorrerako manifestutzat hartzen da.

Errusiar futurismoa
Literatura mugimenduak